तेलंगाना कांग्रेस अध्यक्ष एन उत्तम कुमार रेड्डी ने पद से दिया इस्तीफा, GHMC चुनाव में पार्टी को मिली केवल 2 सीटें
ग्रेटर हैदराबाद नगर निगम (जीएचएमसी) चुनाव में कांग्रेस को भारी नुकसान हुआ है। पार्टी के खराब प्रदर्शन के बाद तेलंगाना प्रदेश कांग्रेस कमेटी के अध्यक्ष पद से एन उत्तम कुमार रेड्डी ने इस्तीफा दे दिया है।
नई दिल्ली। ग्रेटर हैदराबाद नगर निगम (जीएचएमसी) चुनाव में कांग्रेस को भारी नुकसान हुआ है। पार्टी के खराब प्रदर्शन के बाद तेलंगाना प्रदेश कांग्रेस कमेटी के अध्यक्ष पद से एन उत्तम कुमार रेड्डी ने इस्तीफा दे दिया है। हालांकि अभी इस बात का खुलासा नहीं हो पाया है कि उन्होंने इस्तीफा क्यों दिया है। लेकिन कयास लगाए जा रहे हैं कि ग्रेटर हैदराबाद नगर निगम चुनाव में मिली करारी हार के बाद प्रदेश अध्यक्ष ने यह फैसला लिया है।गौरतलब है कि, जीएचएमसी चुनाव में कांग्रेस को भारी नुकसान हुआ है। चुनाव में पार्टी ने 2 सीटों पर ही जीत दर्ज की है। अपने इस्तीफे में एन उत्तर कुमार रेड्डी ने कहा है कि वो अपने पद से इस्तीफा दे रहे हैं और पार्टी आलाकमान से चाहेंगे कि वो जल्द ही तेलंगाना प्रदेश कांग्रेस कमेटी के अध्यक्ष पद के लिए किसी की नियुक्ति करें।ग्रेटर हैदराबाद नगर निगम चुनाव के परिणाम आ गए हैं। कुल 150 सीटों में से टीआरएस ने 57, बीजेपी ने 48, एआईएमआईएम ने 43 और कांग्रेस ने दो सीटों पर जीत हासिल की है। इस चुनाव में बीजेपी को फायदा हुआ है। 2016 में हुए नगर निकाय चुनावों में TRS ने 99, AIMIM ने 44, BJP ने 03 और बाकियों ने 4 सीटों पर जीत हासिल की थी।